ຄົນອາເມຣິກັນ ຖຶກລັກພາໂຕ ໃນປາກີສຖານ
ຄົນຮ້າຍທີ່ຖືອາວຸດ ຢ່າງນ້ອຍ 8 ຄົນ ໄດ້ເຂົ້າໄປລັກພາໂຕ ຄົນອາເມຣິກັນ ໄວ 60 ປີ ໄປ ຈາກບ້ານຂອງຜູ້ກ່ຽວ ທີ່ເມືອງລາຮໍ.
ຕໍາຫລວດປາກີສຖານກ່າວວ່າ ຢ່າງໜ້ອຍພວກຄົນຮ້າຍຜູ້ຊາຍ 8 ຄົນທີ່ປະກອບອາວຸດ ໄດ້ລັກພາໂຕຄົນອາເມລຣິກັນຄົນນຶ່ງຈາກບ້ານພັກຂອງຜູ້ກ່ຽວ ໃນເມືອງ Lahore ໃນ ພາກຕາເວັນອອກຂອງປາກີສຖານ ຕໍາຫລວດປາກີສຖານກ່າວວ່າ ພວກບຸກໂຈມຕີເຫລົ່ານີ້ໄດ້ມີອາວຸດເໜືອກວ່າພວກຄົນ ຍາມແລະໄດ້ລັກພາໂຕຄົນອາເມລິກັນຄົນນີ້ໄປໃນເຊົ້າວັນເສົາມື້ນີ້ ທີ່ຕໍາຫລວດເວົ້າວ່າ ຊາຍອາເມຣິກັນຄົນນີ້ມີອາຍຸຢູ່ໃນໄວ 60 ປີແລະເຮັດວຽກໃຫ້ບໍລິສັດເອກະຊົນແຫ່ງນຶ່ງ ບັນດາເຈົ້າໜ້າທີ່ສະຖານທູດສະຫະລັດໄດ້ຢືນຢັນການລັກພາໂຕຄົນຕ່າງປະເທດນີ້ວ່າ ເປັນສັນຊາດອາເມຣິກັນ ຍັງບໍ່ມີຜູ້ໃດອ້າງເອົາຄວາມຮັບຜິດຊອບໃນການລັກພາໂຕຜູ້ຄົນຄັ້ງນີ້ເທື່ອ ການລັກພາໂຕຜູ້ຄົນເພື່ອຮຽກເອົາຄ່າໄຖ່ເປັນຂອງທໍາມະດາສາມັນໃນປາກີສຖານ ແຕ່ ຕາມທໍາມະດານັ້ນ ພວກຄົນຕ່າງປະເທດບໍ່ໄດ້ຕົກເປັນເປົ້າໝາຍ ພວກນັກຕໍ່ສູ້ຫົວຮຸນ ແຮງກຸ່ມຕາລີບັນປາກີສຖານກ່າວວ່າ ພວກເຂົ້າໄດ້ລັກພາໂຕຜົວເມັຍຄູ່ນຶ່ງມາຈາກປະເທດ Switzerland ໃນຕົ້ນປີນີ້ ໃນພາກຕາເວັນຕົກສຽງໃຕ້ຂອງປາກີສຖານ ຄວາມຮູ້ສຶກຕໍ່ຕ້ານສະຫະລັດແມ່ນຢູ່ໃນລະດັບສູງໃນປາກີສຖານ ຄວາມເຄັ່ງຕຶງໄດ້ເພີ່ມຂຶ້ນ ລະຫວ່າງລັດຖະບານກຸງອີສລາມາບັດແລະກຸງວໍຊິງຕັນ ຫລັງຈາກການສັງຫານນາຍໂອຊາ ມາ ບິນລາເດັນ ຜູ້ນໍາເຄືອຂ່າຍ al-Qaida ໃນການບຸກໂຈມຕີຂອງກໍາລັງສະຫະລັດໃນວັນທີ 2 ພຶດສະພາຜ່ານມານັ້ນ